To mænd bevæbnede med knive fik røvet sig til kontanter og cigaretter, inden de stak af fra gerningsstedet.

»Der er tale om to maskerede mænd, som røvede Dagli'Brugsen i Tarp, inden de stak af mod Åsen,« siger vagtchef ved Syd- og Sønderjyllands Politi, Erik Lindholt, til B.T.

Røveriet fandt sted kl. 18.14.

Politiet er fortsat i gang med afhøringer af vidner i Dagli'Brugsen.

De to mænd opbevarer tyvekosterne i to bæreposer fra Dagli'Brugsen, og deres signalement er, som følger:

A)

Yngre mand

Spinkel af bygning

Arabisk af udseende

Iført sort trøje, sorte Adidas-sko, sorte Adidas-bukser med hvide striber og elefanthue

Ca. 180 cm høj

Bevæbnet med en kniv

B)

Yngre mand

Spinkel af bygning

Iført grå hættetrøje, arbejdshandsker, sorte Adidas-bukser med hvide striber, sorte sko og elefanthue

Ca. 180 cm høj

Bevæbnet med kniv

Politiet beder alle, der har oplysninger i sagen, om at ringe 1-1-4.